**Magt i politik – Valg og vælgere – Partier, IO’ere og græsrodsbevægelser**

**Arbejdsark til ’Luk samfundet op’, side 132-137**

**1.** Der findes flere forskellige **former for magt**. Tekstboks 6.2 øverst på s. 133 prøver at forklare disse forskellige former for magt, men i virkeligheden er det lettere at forstå begreberne via et konkret eksempel. Det kan nedenstående eksempler hjælpe jer med. Se på eksemplet, så I er sikre på, at I forstår forskellen på de forskellige magtformer!

**2.** Bogen skriver lidt om **magtens tredeling** i Danmark på side 132-133. Det er vigtigt, at I kender til denne, så gør derfor følgende sætninger færdige:

* Den lovgivende magt i Danmark ligger hos
* Den udøvende magt i Danmark ligger hos
* Den dømmende magt i Danmark ligger hos

**3.** I afsnittet ’Valg og vælgere’ nævnes begreberne **kernevælgere** og **marginalvælgere.** Hvad er forskellen på en kerne- og en marginalvælger?

**4.** Lidt senere står der noget om, at der i de vestlige demokratier findes to forskellige valgmåder – nemlig **forholdstalsvalg** og **flertalsvalg i enkeltmandskredse.** Det har I også læst om sidste gang. Forklar hvad der er forskellen på de to valgmåder.

**5.** Hvilken af de to valgmåder er for jer at se bedst? Argumenter for jeres svar.

**4.** Brug 5-10 minutter på at genlæse starten af afsnit 6.5, dvs. det der står på side 135 og figuren øverst på s. 136. Forklar herudfra, hvad der er forskellen på et politisk parti, en interesseorganisation og en græsrodsbevægelse. I kan google jer til figur 6.10 og sætte den ind sammen med jeres svar.